V Tisovci, 09. 12. 2021 

S M E R N I C A 
č. 2/2022

o zabezpečení stravovania zamestnancom mestského úradu v Tisovci podľa §152 ods. 7 zákona č. 311/2001 Z. z. Zákonníka práce v znení neskorších predpisov 
_________________________________________________________________________
Mestský úrad Tisovec (ďalej len „zamestnávateľ“) v súlade s §152 ods. 7 zákona č. 311/2001 Z. z. Zákonníka práce (ďalej len „Zákonníka práce“) v znení neskorších predpisov vydáva túto smernicu 

Čl. 1
Predmet úpravy
(1)	Cieľom smernice je upravenie postupu zamestnávateľa, pri zabezpečení stravovania pre svojich   zamestnancov formou  výberu stravovacej poukážky alebo finančného príspevku.
(2)	Pre účely tohto vnútorného predpisu sa zamestnancom rozumie  zamestnanec pri výkone práce vo verejnom záujme podľa zákona č. 552/2003 Z. z. o výkone práce vo verejnom záujme  (ďalej len „zákon o verejnom záujme“). Pracovným pomerom sa rozumie a výkon práce vo verejnom záujme (ďalej len „pracovný pomer“).
(3)	Zamestnávateľ zabezpečí stravovanie zamestnancom v súlade s § 152 Zákonník práce.

Čl. 2
Všeobecné zásady poskytovania stravovania
(1)	Nárok na zabezpečenie stravovania alebo poskytnutie finančného príspevku na stravovanie má zamestnanec , ktorý v rámci pracovnej zmeny vykonáva prácu viac ako štyri hodiny. Ak pracovná zmena trvá viac ako 11 hodín, zamestnávateľ môže zabezpečiť ďalšie stravovanie alebo poskytnúť ďalší finančný príspevok na stravovanie.
(2)	Povinnosť zabezpečiť stravovanie zamestnávateľ nemá voči zamestnancovi :
-	vyslaného na pracovnú cestu, ak na pracovisku neodpracoval viac ako 4 hodiny, na pracovnej ceste má zabezpečené bezplatné stravovanie, 
-	ktorý si vyúčtuje stravné pri pracovnej ceste v súlade so zákonom o cestovných náhradách,  
-	ktorý má celodennú platenú prekážku v práci § 141 ZP, zdravotné voľno, karanténu, OČR, PN(okrem darovania krvi alebo iného biologického materiálu), 
-	čerpá materskú dovolenku, rodičovskú dovolenku, platené alebo neplatené voľno, študijné voľno,

(3)	Povinnosť zabezpečovať stravovanie má zamestnávateľ a preto má právo rozhodnúť o forme stravovania. Zabezpečenie stravovania = zabezpečenie teplého hlavného jedla a to: 
-	vo vlastnom stravovacom zariadení
-	v stravovacom zariadení iného zamestnávateľa, alebo
-	prostredníctvom stravovacej poukážky (papierová, elektronická).

(4)	O emitentovi stravovacej poukážky rozhoduje zamestnávateľ, zamestnanec musí akceptovať vybraného emitenta stravovacej poukážky zo strany zamestnávateľa.

(5)	Zamestnávateľ, ktorý nezabezpečuje stravovanie vo vlastnom stravovacom zariadení alebo v stravovacom zariadení iného zamestnávateľa je povinný umožniť zamestnancom výber medzi:
-	zabezpečením stravovania formou stravovacej poukážky, alebo 
-	poskytnutím finančného príspevku na stravovanie. 

Čl. 3
Stanovenie spôsobu zabezpečenia stravovania zamestnávateľom

(1)	Zamestnanec  si v termíne do 30. 11. 2021 prostredníctvom dotazníka   vyberie spôsob stravovania, a to medzi stravovacou poukážkou alebo finančným príspevkom na stravovanie.
(2)	Výber zamestnanca  bude účinný od  1. 1. 2022.
(3)	Ak zamestnanec  neodovzdá dotazník v stanovenom termíne, stravovanie sa mu bude naďalej až do ďalšieho výberu zabezpečovať formou stravovacích poukážok alebo sa poskytne finančný príspevok (rozhoduje o tom zamestnávateľ).
(4)	Vybraný spôsob stravovania bude platný do 31. 12. 2022. 
(5)	Každý ďalší výber spôsobu stravovania zamestnancov bude uskutočňovaný v mesiaci november s účinnosťou výberu od 1. januára nasledujúceho kalendárneho roka a bude záväzný pre zamestnancov  12 mesiacov. 
(6)	V prípade nástupu nového zamestnanca  v priebehu kalendárneho roka, si zamestnanec vyberie spôsob stravovania už pred nástupom do zamestnania. Tento výber bude pre zamestnanca záväzný do konca aktuálneho kalendárneho roka. Následne bude zamestnanec v mesiaci november s účinnosťou výberu od 1. januára nasledujúceho kalendárneho roka a bude viazaný 12 mesiacov.
(7)	Zamestnávateľ bude obdobne postupovať aj pri iných skutočnostiach – návrat z MD, RD, prekážok v práci, neplateného voľna atď.. 
(8)	Finančný príspevok bude vyplácaný prevodom na účet zamestnanca  ktorý zamestnanec  uvedie v dotazníku o výbere spôsobu zabezpečenia stravovania.    
(9)	Stravovacia poukážka aj finančný príspevok na stravovanie budú poskytované preddavkovo (dopredu) tak, že vždy v ďalšom mesiaci sa nárok upraví o počet dní, za ktoré v predchádzajúcom mesiaci zamestnancovi nárok nevznikol.  
(10)	Sumu, na ktorú zamestnanec   nemá nárok (vyplatený príspevok na začiatku mesiaca bol vyšší ako skutočný nárok) alebo „naviac“ vydané stravovacie poukážky  zamestnávateľ strhne z jeho mzdy za príslušný mesiac na základe uzatvorenej dohody o zrážkach zo mzdy podľa § 131 ods. 3 ZP. 

Čl. 4
Zdroje a výška príspevku zamestnávateľa na stravovanie

Zamestnancom pri výkone práce vo verejnom záujme v súlade s § 152 zákona č. 311/2001 Z. z. Zákonník práce v sume najmenej 55 % ceny jedla, najviac však na každé jedlo do sumy 55 % stravného poskytovaného pri pracovnej ceste v trvaní 5 až 12 hodín podľa zákona č. 283/2002 Z. z. o cestovných náhradách v znení neskorších predpisov.
Zamestnávateľ prispieva na stravovanie zo sociálneho fondu:
-	zamestnancom pri výkone práce vo verejnom záujme sumu ...0,-..... Eur na jednu stravovaciu poukážku.  

(1)	Hodnota stravovacej poukážky je 4 Eur, z toho celkový príspevok zamestnávateľa je pre  zamestnancov pri výkone práce vo verejnom záujme 2,20 Eur (príspevok zamestnanca je .1.80 ,- Eur) 
(2)	Finančný príspevok na stravovanie poskytovaný podľa §152 ZP je podľa § 5 ods. 7 písm. b) zákona č. 595/2003 Z. z. o dani z príjmov v znení neskorších predpisov od dane oslobodený. 
(3)	Finančný príspevok na stravovanie nepodlieha exekučným zrážkam z dôvodu že
-	podľa § 152 ods. 1 ZP ide o účelovo viazaný príspevok na stravovanie,
-	podľa § 118 ZP nejde o mzdu a nejde ani o príjem, ktorý je náhradou za odmenu za prácu

Čl. 5
Záverečné ustanovenia
(1)	Postupy, ktoré nie sú upravené týmto vnútorným predpisom sa riadia príslušnými zákonmi a všeobecne záväznými predpismi.  
(2)	Originál tohto vnútorného predpisu je uložený v kancelárii prednostky úradu. 
(3)	Túto smernicu možno meniť, alebo dopĺňať iba formou písomného dodatku.
(4)	Táto smernica je platná a účinná od 1. januára 2022. 

							
V Tisovci 13.12.2021

Mgr. Irena Milecová v.r
primátorka

Príloha č. 1

Dotazník 
pre zamestnancov 
pre uplatnenie § 152, ods. 7 Zákonníka práce
( výber spôsobu zabezpečenia stravovania)

Mesto Tisovec ako zamestnávateľ zabezpečuje stravovanie svojich zamestnancov podľa Čl. 3 aktuálneho vnútorného predpisu o zabezpečení stravovania, ktorého prílohou je tento dotazník.

Zamestnanec

Titul, meno a priezvisko:

Trvale bytom:

si v zmysle § 152 ods. 7 Zákonníka práce od 01. 01. 2022 vyberám spôsob zabezpečenia stravovania*:

o	 formou stravovacej poukážky ako stravného  lístku 
o	 
o	 poskytnutím finančného príspevku na stravovanie, na účet: ....................................................

       	 (napísať v tvare IBAN)

Beriem na vedomie, že tento výber je pre mňa záväzný v zmysle vnútorného predpisu o zabezpečení stravovania do 31. 12. 2022.

Dotazník je potrebné odovzdať na  do 30. 11. 2021.

	V Tisovci	ddňa		
Podpis zamestnanca		

*vyhovujúce označte x